مجيد لطيف القيسي
أشعارهُ

قصيدة من وزن الدارمي نشرت في مجلة المتفرج البغدادية سنة 1969م:
حيرة
متحير او مشدوه
وبكلبي لوبه
شو للملح والزاد
مابقت حوبه
انشد يهالى الراي
والنشد يكلون
مو عيب والطيبين
كثره او يرشدون
شخص اليخون الزاد
حكمة شنو ايكون
حلها عليه اثكيل
صار او صعوبه
يعثر الخان الزاد
مكيوله تدرون
شو ما يأثر ليش
بل لي يخونون
او بل ينكروه النوب
ما يأثر اشلون
التفكير عندي ابهاي
مغلوكة بوبه
ادري الملح والزاد
عند الاجاويد
ملتزمة بيه او دوم
عدها تقاليد
والياكل ابماعون
غيرة اويمد ايد
منه الحفظ مريود
لو اكل نوبه
وسامع عن اهل الزاد
قصة اكيده
ماياكـل اللي راد
مـطلبة ابأيده
ياكل اذا بختوه
بل لي يريده
هذي سواني الزاد
عند العروبه
هم هل سواني هاي
مفقوده امست
المتعلقة بل زاد
والشرب جانت
لو بعد الهة اوجود
لي هسة ظلت
بيها الشهم يعتز
واصبحت ثوبه
الزاد او ملح ادريه
عند اليعرفه
ايقرب الصلة يكلون
معناه وصفه
او يزرع ابين اثنين
نبتة الالفه
ويثمر الطيب ابروض
ارض الخصوبه
الزادوالملح تكريم
للعرف قدره
سفره وتصفي اكلوب
بغـضه او مكدره
اتبدل الشر بالخير
وتـزيـل ذجره
والخابط المر بيه
تصبح عذوبه
ابطعم الملح والزاد
تتصــافة لكلوب
والحـقد لو اثار
جـانت اله اتذوب
من حيث للماعون
حك شرعي مطلوب
للما يصونه اتكون
اقصـــة العقوبه
مو للعبث سويت
هاي القصيده
الحكم بين اثنين
منكم اريده
وبماده اتحكمون
قسوه اوشديده
او للمعتدي تسووه
عبره او عجوبه.
هذه قصيدة على (طريقة المجرشة) نشرت للشاعر مجيد لطيف القيسي في جريدة الشرق في عددها المرقم 657 في 14-12-1962:

عابر سبيل
واحد سألني على الوكت
ويكلي بيش الساعة
اهـجـس لهدني بخـنجره
ما تنوصـف اوضاعه
مستعجل وماشـي الصبـح
لسمر نحرني يا خلكَـ
ناشر كذلته على الوجن
من شفته دلالي احتركَـ
ياناس بـعيوني شـفـت
بدر وعلى البيده شركَـ
سـدر وكـبالي ابتسـم
والله عـجبتني اطباعه
كتله يبـعـد رويحتـي
الساعةاخبرك بالدعش
كلي كذبت دنيا الصبح
جن عقلك اختل واندهش
كتله بجمالك تـيـهـت
حين السمع مني ابتهش
ليلو انتثر من مبسمه
وثغره يتلاله رياعه
وسنونه ولسانه العذب
والحنج قط ما ينوصف
زردومه احلى من الشهد
لفتاته لفتات الخشف
ذرعانه لو هزها ومشه
للينظره يحود الحتف
ويطيح مغشي عله الارض
من يمتثل بانواعه
محله جبينه وحـاجبـه
والخشم يشبه جوهره
والعين سوده والهـدب
اشكـر ويفتن منظـره
وخدوده مـا يتوصـفـن
وشـفاف عنده محمره
اتمنه كون اتنه الامر
منه وعليه الطاعه
روحـي تـطيـع لأمـرته
ولا عن امر تتوانه
من حيث مالك مهـجتـي
بجـفونه النعسانة
بهالصوره جلـت قدرته
اللي صوره سبحانـه
وجهه مثل بدر الدجى
يضوي بكمال اشعاعه.
وهذه قصيدة من نوع من الشعر يسمى الموال الزهيري وهذا مقطع منها للشاعر مجيد القيسي:
| 0 | 1 | 2 |
| --- | --- | --- |
|     | يشبول يعرب يقومي يااسودالفله  يا من عدلكم لعد جمع الظلاله فله  العز حليف الكم اما لسواكم فله  انتم رجال الوغى يكرام ابٍ وجد  ابسطح الكرة للوفه ما غير حيكم وجد  كل فرد منكم صخه ابروحه وجاهد وجد  حازم ويوفي ابعهوده للذي يوفله. |     |
هذه قصيدة للشاعر مجيد لطيف القيسي من بحر الطويل نشرت بتاريخ 18-10-1969 في مجلة الفكاهة العدد 152 بعنوان (يا حادي العيس):
يا هيه يا مطوي الفيافي ومِهمْ
يا هيه بدياري غِثيث النَسـِمْ
يا هيه يل راجب هجينك دمـر
يمّي ترى كلبي لهابَه جـمر
يا هي ما تم لِي أخبرك صبر
يا هيه برْحيلك رأيت الحتم
يا هيه يا سايِجْ النوك العِجف
لآ وين متكلي بمسيرك مخف
انبيك كَلبي من سريت يخذف
خلف اليوده والـدمع منسجم
يا هيه لآ وين بضـعونكم مجد
خلفت نيـران بدلِيلِي تجد
يل حادي تانيني وسير برشد
من عندي من عندي أخذتو الشهِم
يا هيه يا ناحر ديار الخَلى
يل حادي كلبي ولف عدكم اله
بمسراك صـدّك بل هموم ابتله
وبظامره اثّر رِحيلك وِسَم
يا هيه يل تِحدّي ابكفل الزمل
ابهونك وخليني اودع النفِل
دمعي على الوجنات دم يهمل
ياهيه أنحب والكلب منلجم
يا هيه من سِرتم وسار الضَعن
ايست منه وخاب مني المِضَن
بشوف الأوده لوَن احظه لوَن
يا هيه ما نار الكلب تضطرِم
يا هيه يل ماشي بحَماد ووعر
ريض مسيرك لعد كلبي فطر
العي وعل خد دمع عيني انحدر
يا هيه  من مثلي شخص منظلُم
يا هيه يالحادي شِجاك ارْحلتْ
ولا خبر عن مسراك اليَ وصلت
وياك سمحين الطبايع خذِت
وخليت حالي خْلافهم ينعدم
يا هيه يل سايج ابتيهيتك
يل حادي ونّي وارشد ابنيتك
يل حادي طريت الحشة بشيلتك
وتشمت بحالي تراه الينم
حادي الضعن بالضعن ما ون لي
واظلم علي الوكت والبر خلي
حاير صفيت وبس دموعي تهلي
واشبج عشر عل هام وارعه النجم
ايست لاجن نفذ مني الصبر
من زود وجدي كمت حسرة اجر
لآ وين اتوجه ومـن يا كِتر
الحك ظعنهم والوكت مدلِهِم
تمحّنت وين اتجه واتحيرت
وجلت اجدامي اخلافهم من سِرِت
وبحيت صوتي بكثر ما صيحت
قوتّي اضْعفَت ونهار مني العزِم
والجو صفر بذني وما تم اثر
عيني تراه ومنّه آخذ خبر
عفيــة اش كلب عندي يتحمَل قهر
وجروحه تتوسع ولا تلتحم
خايب يا كلبي نوح عل لي غدو
عنك ولا ودو  خبر من مشو
كـوطـرو وبلا صوج من كوطرو
و بدارهم خلفو بس الاسم
وادعوك نيرانك تظل تلتهب
انـحَــب عليهم لا تبطل النحِب
واعتـب على الحـظ من تريد تْعتـِب
الخّلاك من شوف الولف تنحرم
اصبغ ثياب الحزن طول الزمن
بشوك الذي مدوا بخـفيه الظعن
وخلـّـوك وحــدك منــفرد بـل وطــن
محروم من عـدهم بيقظه وحلم
هذه قصيدة من بحر الطويل نشرت عام 1961 للشاعر مجيد لطيف القيسي:
انطي للعقل حكمي
واحكم للعقل آنه
العقل مقياس للتفكير
العقل للبشر سلطانه
العقل للمتزن وضعه
يدليه اعله درب الخير
ويتصرف باعماله
يخليه ابحسن تدبير
او بيه ايحصل من الناس
عزة شخصه والتقدير
نظرته صائبه تصبح
اوما يفشل بسعوانه
العقل جوهرة اموصفينه
العقل ميزان للانسان
العقل زينه ومن عدها
ابصفه الطيبه الرجل ينزان
العقل موهبه ومن سرها
الكامل يكسب العرفان
العقل شارع هدى والبيه
يسلك ، ثبت ايمانه
العقل بي ميز الانسان
نفعه من الذي يضره
وبي اصبح يره ليله
الدامس من ضوه فجره
والحق بي من الباطل
اعلانه اتضح من سره
وبي يتميز الصالح
من الطالح وادرانه
البشر بالعقل يتمجد
ويتقدر ويتزعم
البشر بالعقل يترجح
بآرائه ويتعظم
البشر بالعقل يتوصل
لأهدافه ويتقدم
ولغايته ايحققها
ابعقله ويرتفع شانه
العقل كنز البشر هوه
العقل مصدر الاشعاعات
العقل طاقة ومن عدها
البشر ياخذ التعليمات
العقل حكمةابحكمتها
البشر شرع الاصلاحات
العقل جلت عظمته الله
الذي صوره وسبحانه
مقطع من قصيدة (ألمـن؟) للشاعر مجيد لطيف القيسي من وزن النصارى (بحر الوافر) ويسميه البغداديون (الهيـليـة) القيت في امسية لجمعية الشعراء الشعبيين في عام 1968م:
شعتـب والعتـب المن اوجـها
العتب يكلون عالطيب فعلها
واللي خالفـت مسـلك نهجـها
واقـعـها يرجّـعـها لأصلها
عتب للي تعرف العتب يكلون
تودّي والعتب ينقبل عدها
مسامي وبمواقـفـهم يشـهـدون
اهالي الشرف واتقدس جهدها
بيوم النايبة متخيّب الظنون
بـيـها والـوفه طـالع سعدها
تبـذل لليـوافـيـها مهجـها
طبايعها الوفة وهالعادة الها
اثياب الغانـمة ربـها نسـجها
الها وبفخر حافل سجِلها
مـا تخـلف مواعـيد الاخــوّه
ولا تنقض لعند العهد ميثاق
بصوب اهل الدجل ما تمد خطوه
تروم المكرمه ودوم الها تشتاق
نفوس الها تْحمل شيمه ومروه
وكلبها للمعالي تشوفه توّاق
بـأفـق ام العـِله ســامي برجـها
ومأوه الغانمه ساحة نزلها
وطينتها بوفه النخوه مزجها
الباري وأثمر الطيب بمحلها.